২০১০ সালের পুরো বছরজুড়ে চলে এ হত্যাযজ্ঞ। জানুয়ারিতে ক্রসফায়ারে হত্যা করা হয় ৫ জনকে। ফেব্রুয়ারিতে ১২ জন। তন্মধ্যে আইনশৃংখলা রক্ষাকারী বাহিনীর হেফাজতে মারা যান ৬ জন। মার্চে ক্রসফায়ারে নিহত হন ৭ জন, এপ্রিলে ৯ জন। এমনিভাবে সারা বছর সর্বমোট ১২৭ জন বিচারবহির্ভূত হত্যাকাণ্ডের শিকার হন। গড়ে প্রতি ৩ দিনে ১ জনকে বিচারবহির্ভূতভাবে হত্যা করা হয়। এর মধ্যে ক্রসফায়ারে ১০১ জন, নির্যাতনে ২২, গুলিতে ২ এবং পিটিয়ে মারা হয় ২ জনকে। ২০১০ সালে আইন প্রয়োগকারী সংস্থার হেফাজতে নিহত হন ১১০ জন।